มีอะไรกันก่อนวันไข่ตก แต่กินยาคุม 21เม็ด ใส่ถุง นับวันตกไข่ มีโอกาสผิดพลาด ท้องได้ไหมค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่หากกินยาคุมกำเนิดอย่างถูกต้องต่อเนื่อง โอกาสตั้งครรภ์มีน้อยมาก น้อยกว่า 1% และถ้าใส่ถุงยางอนามัยร่วมไปด้วยอีก โอกาสตั้งครรภ์ก็ยิ่งน้อยลงไปมากถ้ากินยาคุม ก็น่าจะไม่มีการตกไข่ในเดือนนั้นๆ และไม่จำเป็นต้องนับวันตกไข่ค่ะ ให้สังเกตรอบเดือนช่วงเว้นยา 7 วันอีกครั้ง ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป